సుందర చైతన్య ఆశ్రమం

సుందర చైతన్య ఆశ్రమం (ఆంగ్లము : Sundara Chaitanya Ashram) 
గత నలభై ఐదు సంవత్సరాలుగా సుందర చైతన్యానంద  ఆంధ్రావనికి అందించిన ఆధ్యాత్మిక సేవలు అనితర సాధ్యాలు. ఈ మహత్తర కార్యక్రమానికి కార్యక్షేత్ర౦గా 1984, మే 11 వ తేది ప్రథమంగా ధవళేశ్వరం సుందర చైతన్యాశ్రమం రూపు దిద్దుకుంది. తపోవనంలా, సుందర నందనోద్యాన వనంలా శోభించే ఆశ్రమం వేలాది సత్సంగీయులకు, భక్తులకు స్ఫూర్తి కేంద్రంగా దినదినాభివృద్ధి చెందింది. అద్భుత కలాఖండమైన ఈ ఆశ్రమం ప్రస్తుతం వానప్రస్తాశ్రమంగా అలరారుతోంది.

1997 డిసెంబరు 25 వ తేది అభినవ బృందావనంలా హైదరాబాదు సుందర చైతన్యాశ్రమం వెలసింది. దేశ విదేశాలలో ఆధ్యాత్మిక సేవలందించేందుకు శ్రీ స్వామీజీ వారికి ఆశ్రమం ఒక పనిముట్టు అయ్యింది. పచ్చని పొలాల మధ్య పదమూడు ఎకరాల స్థలంలో నిర్మింపబడిన ఈ సువిశాలమైన ఆశ్రమం భక్తుల పాలిటి కల్పవృక్షం. భక్తీ భావ పరంపరలో ముంచెత్తే 76 అడుగుల ఎత్తు గల మురళీకృష్ణ భగవానుని దేవాలయం, నిరంతరం గురుదేవుల జ్ఞాన ప్రభోదాలతో ప్రతిధ్వనించే శృతి మందిరం - ఈ రెండూ భక్తీ జ్ఞాన సమ్మేళనమైన సుందర చైతన్య మహోద్యమానికి సంకేతాలు.

2002 జూన్ 19 వ తేదిన విశాఖ సాగర తీరంలో మూడవది అయిన సుందర చైతన్య ఆశ్రమం నెలకొల్ప బడింది.

సుందర చైతన్యాశ్రమం ఆశ్రమం హైదరాబాద్‌లోని డుండిగల్ రోడ్‌లో ఉంది. ఈ ఆశ్రమం ఆధ్యాత్మిక ప్రవచనాలు, యోగా, ధ్యాన కార్యక్రమాలు, సాంస్కృతిక కార్యక్రమాలను నిర్వహిస్తూ భక్తులకు జ్ఞానాన్ని, శాంతిని అందిస్తుంది, అలాగే "గిరిధారి" అనే ఆధ్యాత్మిక మాసపత్రికను కూడా ప్రచురిస్తుంది. 
ఆశ్రమం యొక్క లక్ష్యం:
భక్తులకు ఆధ్యాత్మిక మార్గనిర్దేశం చేయడం, జ్ఞాన జ్యోతులను వెలిగించడం.
సమాజంలో ఐక్యత, ఆధ్యాత్మిక అనుభూతిని పెంపొందించడం.
స్వామి సుందర చైతన్యానంద యొక్క బోధనలను, రచనలను ప్రజలకు అందించడం.
ఆఫీస్ సమయాలు: సోమవారం నుండి శనివారం వరకు ఉదయం 9-12, సాయంత్రం 3-5; ఆదివారం సాయంత్రం 3-5. 
కార్యకలాపాలు: స్వామి సుందర చైతన్యానంద గారిచే ఆధ్యాత్మిక ప్రవచనాలు.
యోగా మరియు ధ్యాన శిబిరాలు. సాంస్కృతిక కార్యక్రమాలు, పండుగలు. "గిరిధారి" అనే ఆధ్యాత్మిక మాసపత్రిక ప్రచురణ.
నివాస సౌకర్యాలు.

 సుందర చైతన్య ఆశ్రమం videos Internet Archive Org. Link:  
1. https://archive.org/details/@sudarshan_reddy330?query=swami+sundara+chaitanyananda
2. https://archive.org/details/@sundarachitanyam_ysreddy/lists/1/chitanya-bhajans-